**Zápisnica zo zasadnutia predstavenstva**

spoločnosti CULTUS Ružinov, a.s., so sídlom Ružinovská 28, 820 09 Bratislava, IČO: 35 874 686, zapísaná v obchodnom registri Okresného súdu Bratislava I, oddiel: Sro, vložka č. 3262/B

(ďalej len „**Spoločnosť**“)

**Dátum a miesto konania**: **25.08.2021 o 15.00h.**

**Prítomní členovia predstavenstva**:

František Fabián - predseda predstavenstva

Petra Kurhajcová - členka predstavenstva

Monika Ďurajková - členka predstavenstva

Silvia Pilková - členka predstavenstva

**Prítomní za dozornú radu:**

**Prítomní za CULTUS Ružinov, a.s.:**

Andrea Kozáková - riaditeľka

Monika Smutná - office manager

P. Fabián, predseda predstavenstva (ďalej aj ako „PP“) na úvod privítal všetkých prítomných na stretnutí členov predstavenstva. PP oboznámil prítomných s navrhovaným programom podľa pozvánky:

1. Kontrola plnenia úloh

2. Koncepcia Spoločnosti – proces a východiská

3. Sponzorstvo

4. Investičné VO

5. Zhodnotenie ,, Na vlnách fantázie“

6. Príprava ,, Symfónia umenia “

7. Rozlúčka s letom na Trnávke

8. Relácia o varení

9. Rôzne

Pani Ďurajková navrhla doplniť program o dva body: ,,Zimný štadión, Výtvarný ateliér LADON“ a pani riaditeľka Kozáková o jeden bod: ,, Spolupráca s Maďarským kultúrnym inštitútom“. PP navrhol doplniť program o tieto body tak, že ich navrhol zaradiť za bod č. 8.

*Hlasovanie:*

*Za: 4*

*Proti: 0*

*Zdržal sa: 0*

Návrh doplnenia programu bol prijatý.

Keďže neboli ďalšie návrhy na zmenu a na doplnenie programu, PP dal hlasovať o upravenom návrhu programu ako celku:

:

1. Kontrola úloh
2. Koncepcia Spoločnosti – proces a východiská
3. Sponzorstvo
4. Investičné VO
5. Zhodnotenie ,, Na vlnách fantázie „
6. Príprava ,, Symfónia umenia „
7. Rozlúčka s letom na Trnávke
8. Relácia o varení
9. Zimný štadión
10. Výtvarný ateliér LADON
11. Spolupráca s Maďarským kultúrnym inštitútom
12. Rôzne

*Hlasovanie:*

*Za: 4*

*Proti: 0*

*Zdržal sa: 0*

Návrh programu bol prijatý.

**Bod č. 1. – Kontrola úloh**

p. Fabián skonštatoval, že nám ostáva úloha zo zasadnutia predstavenstva zo dňa 09.06.2021 o Dodatku k Zmluve o komplexnom nájme majetku zo dňa 20.12.2013. p. Mihálik zo spoločnosti Nosko & Partners, s r.o. advokátska kancelária si Dodatok má odkomunikovať s Ing. Becko z Majetkového odboru z Miestneho úradu Bratislava – Ružinov. P. Fabián ešte počas zasadnutia návrh od p. Mihálika preposlal elektronicky Ing. Becko.

**Bod č. 2. – Koncepcia Spoločnosti – proces a východiská**

P. Fabián komplexne vysvetli koncepciu prípravy stratégie Spoločnosti, akým smerom by mala smerovať v rokoch 2022 – 2026. Celý proces tvorby stratégie by mal trvať niekoľko mesiacov mal by zahrňovať nasledovné hlavné oblasti:

* Hlavné činností– správa majetku, organizovanie podujatí
* Podporné činnosti – predaj, backoffice, technická podpora, súviasiace služby.
* Ekonomické a právne ukazovatele
* Analýza trendov (ekológia, urbanizácia, životný štýl, technológie, komunikácia, výnosové a nákladové) – STEP analýza
* Analýza trhu: dopyt a ponuka – SWOT analýza
* Právna/podnikateľská subjektivita

Štruktúra strategického procesu bude predstavená na ďalších stretnutiach predstavenstva.

P. Fabián vyzval prítomných na komentár a doplnenie o veci, ktoré by podľa nich mala stratégia obsahovať. P. Pilková ocenila, že sa Spoločnosť plánuje pohnúť vpred a napĺňať štandardy, ktoré sa dnes kladú na budovy daného charakteru. P. Pilková tiež povedala, že menšie spoločenské domy by mali plniť funkciu komunitných centier a vzdelávania a tiež priestorov pre krúžky pre deti. P. riaditeľka poznamenala, že Spoločnosť by sa nemala zaoberať technickými záležitosťami, ako je správa a opravy budov, ale mala by sa orientovať na podujatia a kultúru MČ. P. Ďurajková pripomenula, že stratégia by sa mala zaoberať aj právnou formou Spoločnosti. P. Kurhajcová poznamenala, že na prípravu a realizáciu stratégie budú potrebné zdroje, predovšetkým pracovníci, ktorých dnes Spoločnosť nemá v dostatočnej kapacite. P. Fabián povedal, že na tento účel predpokladá využitie ľudí MČ, externých ľudí, prípadne posilnenie interného tímu, predovšetkým v ekonomickej oblasti.

P. Kurhajcová uviedla, že predstavený „nástrel“ koncepcie a vízie spoločnosti považuje pri momentálnom nastavení spoločnosti za nereálny a nesplniteľný. Spoločnosť, ktorá by sa mala v maximálnej možnej miere venovať jej hlavnému poslaniu - kultúre a vzdelávaniu, vo veľkej miere rieši úplne iné náležitosti, akými je napríklad správa a údržba zvereného majetku.

**Bod. č. 3 – Sponzorstvo**

P. Pilková poprosila p. riaditeľku o zoznam partnerov – sponzorov s kým Spoločnosť spolupracuje. P. Ďurajková sa pridala k požiadavke o jeho zaslanie. P. riaditeľka poprosila, že pred ich oslovením by bolo vhodné sa s ňou spojiť a zosynchronizovať, aby neboli „cielení“ v jeden čas rôznymi ľuďmi Spoločnosti.

**Bod. č.4 – Investičné VO**

Ako sa už vie, máme dve hlavné investície. Výmenníková stanica tepla v DK Ružinov a základy SD Nivy. Dňa 02.08.2021 bola odoslaná výzva na súťaž na Rekonštrukciu odovzdávacej stanice tepla DK Ružinov. Z dôvodu neporovnateľných cien a problematickému procesu s doručovaním emailov komisia odporučila prebiehajúce VO na výmenníkovú stanicu tepla zrušiť a  vyhlásiť nové VO. Predmetné zrušenie VO bolo odkonzultované aj s právnikmi, ktorými bol tento postup odobrený.

Uznesenie: č. 25.08.2021 / 1.*: Predstavenstvo schvaľuje zápisnicu o vyhodnotení ponúk na výmenníkovú stanicu tepla. Žiada p. riaditeľku o zahájenie a realizáciu nového VO na rekonštrukciu výmenníkovej stanice tepla v DK Ružinov s tým, že sa doplní výkaz a výmer o položky nutné pre sprevádzkovanie výmenníkovej stanice tepla a zasielanie ponúk prebehne štandardne cez zalepené obálky označené heslom: „VO – NEOTVÁRAŤ“.*

*Hlasovanie:*

*Za:* 4

*Proti:* 0

*Zdržal sa:* 0

Uznesenie bolo prijaté.

VO na hydroizoláciu základov v SD Nivy je pripravené na vyhlásenie.

**Bod.č. 7 – Rozlúčka s letom na Trnávke**

P. Ďurajková sa na úvod spýtala p. riaditeľky, či sa niečo také plánuje aj v Prievoze. P riaditeľka povedala, že v Prievoze sa robievajú iné akcie, pričom na Trnávke je deficit kultúrnych akcií. Taktiež sa p. Ďurajková spýtala, kto schválil p. Pilkovú na účasti na akcii.

P. Ďurajková sformulovala nasledovné uznesenie.

Uznesenie: č. 25.08.2021 / 2.*: Predstavenstvo žiada pani riaditeľku o oslovenie predsedov poslaneckých klubov, za účelom prieskumu dopytu členov jednotlivých poslaneckých klubov na podujatí rozlúčka s letom.*

Úloha č.: 25.08.2021 / 1.

Zodpovedá: p. riaditeľka

Termín: 31.08.2021

*Hlasovanie:*

*Za:* 1 (p. Ďurajková)

*Proti:* 2 (p. Pilková, p. Kurhajcová)

*Zdržal sa:* 1 (p. Fabián)

Uznesenie nebolo prijaté.

p. Kurhajcová sa vzdialila.

p. Ďurajková sformulovala ďalšie nasledovné uznesenie.

Uznesenie: č. 25.08.2021 / 3.*: Predstavenstvo bude iniciovať stretnutie so starostom akcionárom a s predsedami klubov o nastavení podmienok účasti poslancov na podujatiach organizovaných Spoločnosťou CULTUS Ružinov, a.s..*

*Hlasovanie:*

*Za:* 1 (p. Ďurajková)

*Proti:* 0

*Zdržal sa:* 2 (p. Pilková, p. Fabián)

Uznesenie nebolo prijaté.

**Bod. č. 5 – Zhodnotenie ,, Na vlnách fantázie „**

P. Pilková, sa zúčastnila osobne na akcii a zhodnotila, že akcia prebehla k spokojnosti občanov, ktorí boli veľmi nadšení a touto cestou pochválila p. Fabiána, že opäť navrhol pripomenúť si túto akciu. P. Fabián skonštatoval, že akcia bola veľmi dobre zorganizovaná, čo sa odzrkadlilo na počte občanov, kde ich bolo cca 1 000. Navrhol preto pokračovať v danej akcii aj v roku 2022.

**Bod. č. 6 – Príprava ,, Symfónia umenia“**

P. riaditeľka informovala o príprave, zatiaľ máme problém s dopravou odklonenie autobusov počas podujatia. Recepciu si musí Spoločnosť zabezpečiť sama a tiež informovala, že Spoločnosť dostala od MÚ MČ Bratislava – Ružinov 15.000 €.

**Bod.č. 8 – Relácia o varení**

P. Pilková hneď na úvod uviedla, že sa vzdáva honoráru, ktorý je rozpočtovaný pre moderátora . P. Fabián sa spýtal p. Pilkovej, kedy sa plánuje začas s natáčaním relácie . P. Pilková informovala, že začať by sa malo v mesiaci September, ale presný dátum však ešte nevie nakoľko TV Ružinov si reláciu musí zaradiť do programu. Prítomných pozvala na prehliadku pripravenosti kuchynského štúdia.

**Bod.č. 9 – Zimný Ružinov**

P. Fabián posielal elektronickou poštou návrh zmluvy. P Ďurajková poznamenala, že z návrhu trasovania atrakcie je možné, že nebude možné pre peších chodiť cez Park A. Hlinku. P. Fabián povedal, že sú dve alternatívy a vhodnejšia bude asi kratšia trasa. Vyzval prítomných, aby vniesli požiadavky do zmluvy. P. riaditeľka dala požiadavku: zákaz jazdiť po trávniku, stánky s občerstvením musia mať špeciálnu nádobu na vylievanie oleja, areál po odovzdaní dať do pôvodného stavu. P. Fabián dá návrh zmluvy spracovať p. Mihálikovi zo spoločnosti Nosko & Partners, s.r.o.. P. Ďurajková vniesla pripomienku k navrhovanej zmluve, že prečo Spoločnosť dáva do prenájmu priestor, ku ktorému nemá právny titul a navrhla riešenie, že by malo ísť o trojstrannú zmluvu aj s Miestny úradom MČ Bratislava- Ružinov. P. Fabián uviedol, že ide o podobný model spolupráce, ako pri Grill & Beer festivale.

**Bod.č. 10 – Výtvarný ateliér LADON**

Uznesenie č. 25.08.2021/ 4.: *Predstavenstvo schvaľuje žiadosť o úpravu priestorov v SD Trávniky č.11 a č.12 s tým, že v prípade rozviazania nájomnej zmluvy uvedie Výtvarný ateliér LADON priestor do pôvodného stavu a investíciu budú hradiť zo svojich výdavkov.*

*Hlasovanie:*

*Za:* 3

*Proti:* 0

*Zdržal sa:* 0

Uznesenie bolo prijaté.

**Bod.č. 11 – Spolupráca s Maďarským kultúrny inštitútom**

P. riaditeľka sa osobne stretla s p. riaditeľom ohľadne spolupráce do budúcna. Inštitút má záujem o dva nebytové priestory v DK Ružinov pre výučbu maďarského jazyka 4 x do týždňa po 4 hodiny za odplatu ponúknutia odohraných koncertov na našich podujatiach. P. Ďurajková chce vedieť, aká bola v týchto miestnostiach vyťaženosť v minulosti. P. Fabián požiadal p. riaditeľku, aby zaslala prehľad príjmov z týchto miestností.

**Bod.č. 12 – Rôzne**

Uznesenie č. 25.08.2021/ 5.: *Predstavenstvo schvaľuje Správu o výsledkoch hospodárenia CULTUS Ružinov, a.s. za 1. polrok 2021, ako bola predložená pani riaditeľkou a zaslaná pani Smutnou dňa 24.08.2021.*

*Hlasovanie:*

*Za:* 3

*Proti:* 0

*Zdržal sa:* 0

Uznesenie bolo prijaté.

**P. riaditeľka preposlala členom predstavenstva podklady na právne služby na VO**

Uznesenie č. 25.08.2021/ 6.: *Predstavenstvo schvaľuje spoluprácu s divadlom Wüstenrot podľa e- mailu od p. riaditeľky zo dňa 18.08.2021 a žiada p. riaditeľku o realizáciu. Termín priebežne.*

*.*

Úloha č. 25.08.2021 / 1

Zodpovedá : riaditeľka ( p. Kozáková )

*Hlasovanie:*

*Za:* 3

*Proti:* 0

*Zdržal sa:* 0

Uznesenie bolo prijaté.

**Žiadosť od Občianskeho združenia nevidiacich Ambrelo, o.z. zo dňa 18.08.2021 o bezplatný  prenájom priestorov SD Nivy na nekomerčné podujatie pri príležitosti Medzinárodného dňa nevidiacich, ktoré by sa malo konať 16.11.2021 o 19:00 hod.**

Uznesenie č. 25.08.2021 / 7.: *Predstavenstvo schvaľuje žiadosť OZ Ambrelo, o.z. zo dňa 18.08.2021 s tým, že Spoločnosť poskytne sálu pre podujatie bezplatne a účtovať bude poplatok za služby.*

*Hlasovanie:*

*Za:* 3

*Proti:* 0

*Zdržal sa:* 0

Uznesenie bolo prijaté.

**Žiadosť o dlhodobý prenájom miestnosti č. 10 na 2 NP v SD Nivy na činnosť pre ďalšie vzdelávanie pre dospelých od Ing. Evy Přibilovej zo dňa 19.08.2021.**

Uznesenie č. 25.08.2021 / 8.: *Predstavenstvo schvaľuje žiadosť Ing. Evy Přibilovej o dlhodobý nájom miestnosti č.10 na 2 NP v SD Nivy v sume 10 € / m2 / mesiac + energie.*

*Hlasovanie:*

*Za:* 3

*Proti:*  0

*Zdržal sa*: 0

Uznesenie bolo prijaté.

**Žiadosť o dlhodobý prenájom miestnosti č.12 na 2 NP v SD Nivy, ako maliarsky ateliér od Ivety Stehlíkovej zo dňa 20.08.2021**.

Uznesenie č. 25.08.2021/ 9.: *Predstavenstvo schvaľuje žiadosť od p. Ivety Stehlíkovej o dlhodobý nájom miestnosti č. 12 na 2 NP v SD Nivy v sume 10 €/ m2 / mesiac + energie.*

*Hlasovanie:*

*Za: 3*

*Proti:* 0

*Zdržal sa:* 0

Uznesenie bolo prijaté.

Uznesenie č. 25.08.2021/ 10.: *Predstavenstvo schvaľuj Verejné Obstarávanie v zmysle rozpočtu zaslanej dňa 10.05.2019 spoločnosťou GENESIS POZEMNÉ STAVBY, s.r.o., Pešia cesta 250/76, Šamorín - Mliečno s tým, že lehota predkladania ponúk bude do 10.09.2021 do 12:00 hod. a otváranie ponúk prebehne 13.09.2021 o 12:30 hod.*

*Hlasovanie:*

*Za: 3*

*Proti:* 0

*Zdržal sa:* 0

Uznesenie bolo prijaté.

Predstavenstvo stanovilo termín ďalšieho stretnutia predstavenstva na 15.09.2021 o 10:00.

PP poďakoval všetkým za účasť na stretnutí predstavenstva a stretnutie ukončil.

***Ing. František Fabián, MBA***

***predseda predstavenstva***

***Ing. Monika Ďurajková***

***členka predstavenstva***

***Ing. Petra Kurhajcová***

***členka predstavenstva***

***Silvia Pilková***

***členka predstavenstva***

V Bratislave, 26.08.2021.

Zapísala: Monika Smutná